रांची में मनरेगा मजदूरों ने मांगे अपने अधिकार, थाली बजाकर सरकार तक पहुंचाई आवाज  
रांची में अपने हक के लिए मनरेगा मजदूरों ने किया प्रदर्शन
थाली बजाकर सरकार तक पहुंचाई अपनी आवाज
रांची के बिरसा चौक पर करीब 1 हजार मजदूर इकट्ठा हुए
हाल में हुई भूख से मौतों पर भी काफ़ी चर्चा हुई. तारामनी साहू (जिन्होंने सिमडेगा में 11-वर्षीय लड़की (संतोषी कुमारी) की भूख से हुई मृत्यु पर लोगों का ध्यान आकर्षित किया) ने इस घटना के तथ्यों को लोगों के समक्ष रखा. 20 अगस्त 2017 से वे संतोषी के परिवार को एक नया राशन कार्ड दिलवाने का प्रयास कर रही थी, क्योंकि परिवार का पुराना राशन कार्ड आधार-सीडिंग न होने के कारण रद्द हो गया था. (27 मार्च 2017 को झारखंड के मुख्य सचिव ने आधार से न जुड़े सब राशन कार्डों को रद्द करने का आदेश दिया था.) पर संतोषी राशन के अभाव में आठ दिन भूखी रही. तब से, तारामनी और संतोषी की मां को झारखंड सरकार द्वारा लगातार प्रताड़ित किया जा रहा है. इस मामले, और बाकी भूख से हुई मौतों में सरकार तत्थ्यों को मानने के लिए राजी नहीं है और उल्टा भूख के शिकार हुए परिवारों को परेशान कर रही है. धरने का पहला चरण लोगों के भोजन, रोज़गार व अन्य अधिकारों के उलंघन के विरुद्ध हुए थाली बजाओ कार्यक्रम से संपन्न हुआ.  
VIDEO: हक की लड़ाई लड़ने हजारों नरेगा मजदूर पहुंचे दिल्ली के जंतर-मंतर

VIDEO: हक की लड़ाई लड़ने हजारों नरेगा मजदूर पहुंचे दिल्ली के जंतर-मंतर